Աւելի ուշ՝ նոյն օրը երեկոյեան, նախատեսուած էր աւելի բացառիկ, այդ իսկ պատճառով աւելի սուղ դրամահաւաքի ձեռնարկ: Անոնք, որոնք կրնային իրենց թոյլ տալ 100.000 տոլարի նուիրատուութիւն ընելու մէկ զոյգի համար, արտօնութիւն կ՛ունենային մասնակցելու «զրոյցի եւ ընթրիքի՝ Հիլըրի Ռոդհըմ Քլինթընի հետ, Տայեանա Ֆոն Ֆիւրսթընպըրկի եւ Պարի Տիլըրի տունը»: Ձեռնարկը պիտի վարէին «Տայեանա Ֆոն Ֆիւրսթընպըրկը եւ Պարի Տիլըրը, Ճէյն եւ Մայքըլ Էյսնըրները, Քէրըն եւ Ռասըլ Կոլտսմիթները եւ Էտկար Սարգսեանը»: